CELEX: 32017D0486
Language: et
Date: 2017-03-17 00:00:00
Title: Komisjoni rakendusotsus (EL) 2017/486, 17. märts 2017, millega muudetakse otsuse 2004/558/EÜ I ja II lisa seoses veiste infektsioossest rinotrahheiidist vaba staatuse andmisega Luksemburgile, Saksamaa Hamburgi ja Schleswig-Holsteini liidumaadele ning Jersey'le, ning millega muudetakse otsuse 2008/185/EÜ II lisa seoses Aujeszky haigusest vaba staatuse andmisega Itaalia Friuli-Venezia Giulia maakonnale (teatavaks tehtud numbri C(2017) 1689 all) (EMPs kohaldatav tekst )

21.3.2017   
            
            
               ET
            
            
               Euroopa Liidu Teataja
            
            
               L 75/27
            
         KOMISJONI RAKENDUSOTSUS (EL) 2017/486,
   17. märts 2017,
   millega muudetakse otsuse 2004/558/EÜ I ja II lisa seoses veiste infektsioossest rinotrahheiidist vaba staatuse andmisega Luksemburgile, Saksamaa Hamburgi ja Schleswig-Holsteini liidumaadele ning Jersey'le, ning millega muudetakse otsuse 2008/185/EÜ II lisa seoses Aujeszky haigusest vaba staatuse andmisega Itaalia Friuli-Venezia Giulia maakonnale
   
      
         (teatavaks tehtud numbri C(2017) 1689 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõikeid 2 ja 3 ning artikli 10 lõikeid 2 ja 3,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad liidus veiste ja sigadega kauplemise kohta. Kõnealuse direktiivi artiklis 9 on sätestatud, et liikmesriik, kellel on veiste infektsioosse rinotrahheiidi või Aujeszky haiguse jaoks kohustuslik riiklik kontrolliprogramm, võib esitada selle programmi komisjonile heakskiitmiseks. Kõnealuse artikliga on ette nähtud ka võimalike veise- või sealiha liidusisese kaubanduse jaoks nõutavate lisatagatiste kindlaksmääramine.
            
         
               (2)
            
            
               Direktiivi 64/432/EMÜ artiklis 10 on sätestatud, et kui liikmesriik leiab, et tema territoorium või mõni selle osa on veiste infektsioossest rinotrahheiidist vaba, esitab ta komisjonile asjakohased tõendavad dokumendid. Kõnealuse artikliga on ette nähtud ka võimalike veiseliha liidusisese kaubanduse jaoks nõutavate lisatagatiste kindlaksmääramine.
            
         
               (3)
            
            
               Komisjoni otsusega 2004/558/EÜ (2) on heaks kiidetud veiste infektsioosse rinotrahheiidi (veiste 1. tüüpi herpesviiruse (BHV1) põhjustatud nakkus) kontrollimise ja likvideerimise programmid, mille on esitanud kõnealuse otsuse I lisas loetletud liikmesriigid selles lisas nimetatud nende liikmesriikide piirkondade kohta ja mille puhul kohaldatakse veiste infektsioosse rinotrahheiidi puhul kehtestatud lisatagatisi kooskõlas direktiivi 64/432/EMÜ artikliga 9. Peale selle on otsuse 2004/558/EÜ II lisas loetletud liikmesriikide piirkonnad, mida peetakse BHV1 nakkusest vabaks ja mille puhul kohaldatakse kooskõlas direktiivi 64/432/EMÜ artikliga 10 lisatagatisi. veiste infektsioosse rinotrahheiidi suhtes.
            
         
               (4)
            
            
               Luksemburg on esitanud komisjonile tõendavad dokumendid, et saada heakskiit BHV1 põhjustatud veiste infektsioosse rinotrahheiidi kontrollimise ja likvideerimise programmile kogu riigi territooriumil ja kohaldada direktiivi 64/432/EMÜ artikli 9 kohaseid veiste infektsioosse rinotrahheiidi puhul kehtestatud lisatagatisi.
            
         
               (5)
            
            
               Pärast Luksemburgi esitatud tõendavate dokumentide hindamist leiti, et liikmesriik tuleks kanda otsuse 2004/558/EÜ I lisasse ning tuleks kohaldada direktiivi 64/432/EMÜ artikli 9 kohaseid veiste infektsioosse rinotrahheiidi puhul kehtestatud lisatagatisi. Seepärast tuleks vastavalt muuta otsuse 2004/558/EÜ I lisa.
            
         
               (6)
            
            
               Saksamaa Hamburgi ja Schleswig-Holsteini liidumaa on praegu loetletud otsuse 2004/558/EÜ I lisas.
            
         
               (7)
            
            
               Saksamaa on nüüd esitanud komisjonile tõendavad dokumendid, et võimaldada Saksamaa Hamburgi ja Schleswig-Holsteini liidumaade käsitamist BHV1 nakkusest vabana ja direktiivi 64/432/EMÜ artikli 10 kohaste veiste infektsioosse rinotrahheiidi puhul kehtestatud lisatagatiste kohaldamist neis liidumaades.
            
         
               (8)
            
            
               Pärast Saksamaa esitatud tõendavate dokumentide hindamist leiti, et Hamburgi ja Schleswig-Holsteini liidumaad tuleks otsuse 2004/558/EÜ I lisa loetelust välja jätta ja kõnealuse otsuse II lisa loetellu kanda ning nende riikide suhtes tuleks kohaldada direktiivi 64/432/EMÜ artikli 10 kohaseid veiste infektsioosse rinotrahheiidi puhul kehtestatud lisatagatisi. Otsuse 2004/558/EÜ I ja II lisa tuleks seepärast vastavalt muuta.
            
         
               (9)
            
            
               Nõukogu määruses (EMÜ) nr 706/73 (3) on sätestatud, et loomatervise õigusaktidega seotud eeskirjade kohaldamiseks tuleb Ühendkuningriiki ja Kanalisaari (sh Jersey) käsitada ühe liikmesriigina.
            
         
               (10)
            
            
               Ühendkuningriik on esitanud komisjonile tõendavad dokumendid, et võimaldada Jersey' käsitamist BHV1 nakkusest vabana ja direktiivi 64/432/EMÜ artikli 10 kohaste veiste infektsioosse rinotrahheiidi puhul kehtestatud lisatagatiste kohaldamist saarel.
            
         
               (11)
            
            
               Pärast Ühendkuningriigi esitatud tõendavate dokumentide hindamist leiti, et Jersey tuleb kanda otsuse 2004/558/EÜ II lisa loetellu ning saare suhtes tuleks kohaldada direktiivi 64/432/EMÜ artikli 10 kohaseid veiste infektsioosse rinotrahheiidi puhul kehtestatud lisatagatisi. Otsuse 2004/558/EÜ II lisa tuleks seepärast vastavalt muuta.
            
         
               (12)
            
            
               Komisjoni otsuses 2008/185/EÜ (4) on sätestatud lisatagatised sigade liikumisele liikmesriikide vahel. Need tagatised on seotud sellega, milline staatus on liikmesriikidel seoses Aujeszky haigusega. Otsuse 2008/185/EÜ II lisas on loetletud liikmesriigid või piirkonnad, kus on rakendatud heakskiidetud riiklik kontrollikava Aujeszky haiguse likvideerimiseks.
            
         
               (13)
            
            
               Itaalia on esitanud komisjonile tõendavad dokumendid riikliku kontrollikava kohta, mille eesmärk on Aujeszky haiguse likvideerimine Friuli-Venezia Giulia maakonnas, ja seepärast tuleb maakond nõuetekohaselt kanda otsuse 2008/185/EÜ II lisa loetellu.
            
         
               (14)
            
            
               Pärast Itaalia esitatud tõendavate dokumentide hindamist tuleks Friuli-Venezia Giulia maakond kanda otsuse 2008/185/EÜ II lisa loetellu. Otsuse 2008/185/EÜ II lisa tuleks seepärast vastavalt muuta.
            
         
               (15)
            
            
               Seepärast tuleks otsuseid 2004/558/EÜ ja 2008/185/EÜ vastavalt muuta.
            
         
               (16)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/558/EÜ I ja II lisa muudetakse vastavalt käesoleva otsuse I lisale.
   Artikkel 2
   Otsuse 2008/185/EÜ II lisa muudetakse vastavalt käesoleva otsuse II lisale.
   Artikkel 3
   Käesolev otsus on adresseeritud liikmesriikidele.
   
      Brüssel, 17. märts 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 121, 29.7.1964, lk 1977/64.
   
      (2)  Komisjoni 15. juuli 2004. aasta otsus 2004/558/EÜ, millega rakendatakse nõukogu direktiiv 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist (ELT L 249, 23.7.2004, lk 20).
   
      (3)  Nõukogu 12. märtsi 1973. aasta määrus (EMÜ) nr 706/73 Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta (EÜT L 68, 15.3.1973, lk 1).
   
      (4)  Komisjoni 21. veebruari 2008. aasta otsus 2008/185/EÜ Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta (ELT L 59, 4.3.2008, lk 19).
   
      I LISA
      Otsuse 2004/558/EÜ I ja II lisa asendatakse järgmisega:
      „
            I LISA
            
                        Liikmesriigid
                     
                     
                        Liikmesriigi piirkonnad, mille suhtes kohaldatakse direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga
                     
                  
                        Belgia
                     
                     
                        Kõik piirkonnad
                     
                  
                        Tšehhi Vabariik
                     
                     
                        Kõik piirkonnad
                     
                  
                        Saksamaa
                     
                     
                        Nordrhein-Westfaleni liidumaa järgmised ringkonnad (Regierungsbezirke):
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Itaalia
                     
                     
                        Friuli-Venezia Giulia maakond
                        Trento autonoomne provints
                     
                  
                        Luksemburg
                     
                     
                        Kõik piirkonnad
                     
                  
         
            II LISA
            
                        Liikmesriigid
                     
                     
                        Liikmesriigi piirkonnad, mille suhtes kohaldatakse direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga
                     
                  
                        Taani
                     
                     
                        Kõik piirkonnad
                     
                  
                        Saksamaa
                     
                     
                        Liidumaad:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Baieri
                                 
                              
                                     
                                 
                                 
                                    Berliin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Alam-Saksimaa
                                 
                              
                                     
                                 
                                 
                                    Mecklenburg-Vorpommern
                                 
                              
                                     
                                 
                                 
                                    Rheinland-Pfalz
                                 
                              
                                     
                                 
                                 
                                    Saarimaa
                                 
                              
                                     
                                 
                                 
                                    Saksimaa
                                 
                              
                                     
                                 
                                 
                                    Saksi-Anhalt
                                 
                              
                                     
                                 
                                 
                                    Schleswig-Holstein
                                 
                              
                                     
                                 
                                 
                                    Tüüringi
                                 
                              
                                     
                                 
                                 
                                    Nordrhein-Westfaleni liidumaa järgmised ringkonnad (Regierungsbezirke):
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Itaalia
                     
                     
                        Valle d'Aosta maakond
                        Bolzano autonoomne provints
                     
                  
                        Austria
                     
                     
                        Kõik piirkonnad
                     
                  
                        Soome
                     
                     
                        Kõik piirkonnad
                     
                  
                        Rootsi
                     
                     
                        Kõik piirkonnad
                     
                  
                        Ühendkuningriik
                     
                     
                        Jersey
                     
                  “
   
   
      II LISA
      Otsuse 2008/185/EÜ II lisa asendatakse järgmisega:
      
         
            „II LISA
            
               Liikmesriigid või piirkonnad, kus on rakendatud heakskiidetud riiklik kontrollikava Aujeszky haiguse likvideerimiseks
            
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        ES
                     
                     
                        Hispaania
                     
                     
                        Kõik piirkonnad
                     
                  
                        IT
                     
                     
                        Itaalia
                     
                     
                        Friuli-Venezia Giulia maakond
                     
                  
                        LT
                     
                     
                        Leedu
                     
                     
                        Kõik piirkonnad
                     
                  
                        PL
                     
                     
                        Poola
                     
                     
                        Kõik piirkonnad“